15. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1α/2360 της 31 Μαρτ. /1 Μαϊου 1975  (ΦΕΚ Β΄ 460)  Περί ισχύος αποφάσεων Ν.Δ. 57/1973 «περί δωρεάν νοσηλείας οικονομικώς αδυνάτων ασθενών και δια δωρεάν ταφήν τούτων». Έχοντες υπ΄ όψει: 1.Τας διατάξεις του Ν.Δ. 57/1973. 2.Την υπ΄ αριθ. Γ3/8645/14 Αυγ. 1974 ημετέραν απόφασιν. 3.Το υπ΄ αριθ. 4283/13 Μαρτ. 1975 έγγραφον του Κρατικού Θεραπευτηρίου Ψυχικών Παθήσεων Αθηνών, αποφασίζομεν: 1.Ορίζομεν, όπως αι εκδιδόμεναι, δυνάμει του Ν.Δ. 57/1973 (ανωτ. αριθ. 5) και της υπ΄ αριθ. Γ3/8645/1974 (ανωτ. αριθ. 12) αποφάσεως ημών, αποφάσεις περί δωρεάν νοσηλείας ασθενών εις Νοσηλευτικά Ιδρύματα, έχουν ισχύν και δια την δωρεάν ταφήν αποβιούντων εν τοις ως άνω Νοσηλευτικοίς Ιδρύμασι ασθενών. 2.Τα οικεία Νοσηλευτικά Ιδρύματα, δύνανται να παρέχουν αντίγραφα των σχετικών αποφάσεων, προκειμένου περί δωρεάν ταφής εν αυτοίς αποβιούντων ασθενών, γενομένης ειδικής μνείας υπό της Δ/νσεως του Ιδρύματος περί του σκοπού δι΄ ον εκδίδεται το σχετικόν αντίγραφον. 3.Η παρούσα δημοσιευθήτω δια της Εφημερίδος της Κυβερνήσεως.  